CELEX: 62016TA0274
Language: el
Date: 2018-11-22 00:00:00
Title: Υποθέσεις T-274/16 και T-275/16: Απόφαση του Γενικού Δικαστηρίου της 22ας Νοεμβρίου 2018 — Saleh Thabet κ.λπ. κατά Συμβουλίου (Κοινή εξωτερική πολιτική και πολιτική ασφάλειας — Περιοριστικά μέτρα λόγω της κατάστασης στην Αίγυπτο — Δέσμευση κεφαλαίων — Στόχοι — Κριτήρια εγγραφής στον κατάλογο των προσώπων τα οποία αφορούν τα περιοριστικά μέτρα — Παράταση της καταχώρισης των προσφευγόντων στον κατάλογο των προσώπων τα οποία αφορούν τα περιοριστικά μέτρα — Πραγματική βάση — Ένσταση ελλείψεως νομιμότητας — Νομική βάση — Αναλογικότητα — Δικαίωμα σε δίκαιη δίκη — Τεκμήριο αθωότητας — Αρχή της χρηστής διοικήσεως — Νομικό σφάλμα — Πρόδηλη πλάνη εκτιμήσεως — Δικαίωμα ιδιοκτησίας — Δικαιώματα άμυνας — Δικαίωμα αποτελεσματικής δικαστικής προστασίας)

4.2.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 44/19
            
         
      Απόφαση του Γενικού Δικαστηρίου της 22ας Νοεμβρίου 2018 — Saleh Thabet κ.λπ. κατά Συμβουλίου
      (Υποθέσεις T-274/16 και T-275/16) (1)
      
      ((Κοινή εξωτερική πολιτική και πολιτική ασφάλειας - Περιοριστικά μέτρα λόγω της κατάστασης στην Αίγυπτο - Δέσμευση κεφαλαίων - Στόχοι - Κριτήρια εγγραφής στον κατάλογο των προσώπων τα οποία αφορούν τα περιοριστικά μέτρα - Παράταση της καταχώρισης των προσφευγόντων στον κατάλογο των προσώπων τα οποία αφορούν τα περιοριστικά μέτρα - Πραγματική βάση - Ένσταση ελλείψεως νομιμότητας - Νομική βάση - Αναλογικότητα - Δικαίωμα σε δίκαιη δίκη - Τεκμήριο αθωότητας - Αρχή της χρηστής διοικήσεως - Νομικό σφάλμα - Πρόδηλη πλάνη εκτιμήσεως - Δικαίωμα ιδιοκτησίας - Δικαιώματα άμυνας - Δικαίωμα αποτελεσματικής δικαστικής προστασίας))
      (2019/C 44/23)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα στην υπόθεση T-274/16: Suzanne Saleh Thabet (Κάιρο, Αίγυπτος) (εκπρόσωποι: B. Kennelly, QC, J. Pobjoy, barrister, G. Martin, M. Rushton και C. Enderby Smith, solicitors)
      
         Προσφεύγοντες στην υπόθεση T-275/16: Gamal Mohamed Hosni Elsayed Mubarak (Κάιρο), Alaa Mohamed Hosni Elsayed Mubarak (Κάιρο), Heidy Mahmoud Magdy Hussein Rasekh (Κάιρο), Khadiga Mahmoud El Gammal (Κάιρο) (εκπρόσωποι: B. Kennelly, J. Pobjoy, G. Martin, M. Rushton και C. Enderby Smith)
      
         Καθού: Συμβούλιο της Ευρωπαϊκής Ένωσης (εκπρόσωποι: αρχικώς Σ. Κυριακοπούλου και M. Veiga, στη συνέχεια Σ. Κυριακοπούλου και J. Kneale)
      
         Αντικείμενο
      
      Προσφυγή δυνάμει του άρθρου 263 ΣΛΕΕ για την ακύρωση, πρώτον, της αποφάσεως (ΚΕΠΠΑ) 2016/411 του Συμβουλίου, της 18ης Μαρτίου 2016, για την τροποποίηση της απόφασης 2011/172/ΚΕΠΠΑ για περιοριστικά μέτρα κατά ορισμένων προσώπων, οντοτήτων και φορέων λόγω της κατάστασης στην Αίγυπτο (ΕΕ 2016, L 74, σ. 40), δεύτερον, της αποφάσεως (ΚΕΠΠΑ) 2017/496 του Συμβουλίου, της 21ης Μαρτίου 2017, για την τροποποίηση της απόφασης 2011/172/ΚΕΠΠΑ για περιοριστικά μέτρα κατά ορισμένων προσώπων, οντοτήτων και φορέων λόγω της κατάστασης στην Αίγυπτο (ΕΕ 2017, L 76, σ. 22), και, τρίτον, του εκτελεστικού κανονισμού (ΕΕ) 2017/491 του Συμβουλίου, της 21ης Μαρτίου 2017, για την εφαρμογή του κανονισμού (ΕΕ) αριθ. 270/2011 για περιοριστικά μέτρα κατά ορισμένων προσώπων, οντοτήτων και φορέων λόγω της κατάστασης στην Αίγυπτο (ΕΕ 2017, L 76, σ. 10), στο μέτρο που οι πράξεις αυτές αφορούν τους προσφεύγοντες.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ενώνει τις υποθέσεις T-274/16 και T-275/16 προς έκδοση κοινής αποφάσεως.
               
            
                  2)
               
               
                  Απορρίπτει τις προσφυγές.
               
            
                  3)
               
               
                  Καταδικάζει την Suzanne Saleh Thabet, τους Gamal Mohamed Hosni Elsayed Mubarak, Alaa Mohamed Hosni Elsayed Mubarak, τις Heidy Mahmoud Magdy Hussein Rasekh και Khadiga Mahmoud El Gammal στα δικαστικά έξοδα.
               
            
         (1)  EE C 270 της 25.7.2016.